अाराधना मानसिक शांति की उत्कृष्ठ साधना : सौरभ सागर
जैनमुनि सौरभ सागर जी महाराज ने कहा कि अराधना मानसिक शांति की उत्कृष्ठ साधना है। अध्यात्म का रसपान करने वाला भौतिकता में नहीं भगवत में जीता है। जो वस्तु की प्राप्ति से नहीं अस्तित्व के बोध से होती है।
वे जीटी रोड के साथ सीसीएएस जैन गर्ल्स कॉलेज स्थित सौरभांचल में आयोजित पंच दिवसीय स्वयंभू चौबीसी विधान में मंगलकारी प्रवचनों की रसधारा प्रवाहित कर रहे थे। महाराज श्री ने कहा कि भौतिकता की चकाचौंध में फंसा इंसान मानसिक तनाव में ग्रस्त रहता है। जब वह अपनी ओर लाैटता है तो प्रभु की अराधना दिव्यता का बोध कराकर जल से भिन्न कमलवद्ध जीने की प्रेरणा देते हैं।
सौरभ सागर जी महाराज ने कहा कि व्यक्तित्व में प्रगति का क्रम बराबर बना रहे, इसके चार सूत्र हैं- आत्म समीक्षा, आत्म शोधन, आत्म निर्माण एवं आत्म विकास। आत्म समीक्षा में हम वर्तमान में किस स्तर पर हैं तथा अगला चरण क्या हो, यही चिंतन आत्म समीक्षा की क्षमता है। दुनिया भर की समीक्षा में रस लेने वाले चतुर लोग भी आत्म समीक्षा में कमजोर एवं बचकाने ही सिद्ध हो जाते हैं। समीक्षा से अपने अंदर जो दोष-दुर्गुण दिखें, उन्हें संकल्प के साथ एक-एक करके दूर करना आत्म शोधन है। समीक्षा के आधार पर अपने अंदर जिन श्रेष्ठ गुणों का अभाव दिखता है, उन्हें अपने अंदर पैदा कर लीजिए, इससे आत्म निर्माण हो जाएगा। अपने अंदर जो श्रेष्ठ गुण-भाव जैसे प्रेम, परोपकार, सेवा, समर्पण, सकारात्मकता, रचनात्मकता, गुणवक्ता हैं, इन्हें विस्तार देकर व्यापक बना लें और इसी से आत्म विकास हो जाएगा।
यही साधना के सूत्र आपके जीवन के हर क्षेत्र में उत्कृष्टता, सफलता, सुयश तथा सदगति प्रदान करेंगे। जो काम में ज्यादा व्यस्त रहते हैं वे सुबह उठते ही पांच मिनट मानसिक रुप से प्रभु का ध्यान कर लें फिर कार्य करें। वास्तव में साधना आदर्शवादी और उत्कृष्टता वादी चिंतन है। जो यह पुरुषार्थ करते हैं तो कुशलता बढ़ती है।
पुरुषार्थों में आत्म निर्माण की दिशा में किया गया प्रयास सर्वोपरि है। आपके जीवन में यह सुदृढ़ता व्यक्तित्व को निखारती चली जाएगी। दिव्य लोक से ईश्वरीय अनुकम्पा को इतनी अधिक मात्रा में खींचती है कि आत्म निर्माण की साधना में मनुष्य जीवन को हर दृष्टि से सार्थक बना लेता है। प्रधान आनंद जैन, डायरेक्टर भूषण भाटिया, शालिनी जैन , डाॅ. डीपाल भाटिया आदि से महाराज श्री से आशीर्वाद लिया।
गन्नौर . जैनमुनि सौरभ सागर महाराज जैन श्रावकों को आशीर्वाद देते हुए।
mai_Deva awa_Deva hin_Deva hin_Deva hin_Deva hin_Deva awa_Deva